laion/Wikipedia-Exotic huggingface dataset:
Hillside Boys

"Hillside Boys" הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-22 בספטמבר 2017, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. בשונה מהסינגל הקודם, לא הצליח "Hillside Boys" להיכנס למצעד שירי הדאנס קלאב. השיר נכתב על ידי קים פטרס, ארון אגילר, ג'ון קסטלי ולוקאס גוטוואלד והופק על ידי מייד אין צ'יינה, ג'ון קסטלי וארון ג'וסף. במהלך השיר, מדברת פטרס על סופו של קשר, אותו היא מדמה באמצעות דברים שונים כמו סיגריה שעומדת להסתיים. כמו כן, היא מאזכרת את הבושם "ואן מיליון" של פאקו רבאן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-19 מיליון השמעות. האודיו הרשמי של "Hillside Boys" הועלה לערוץ היוטיוב של קים פטרס ב-23 בספטמבר 2017 וצבר למעלה ממיליון צפיות. סרטון השיר "Hillside Boys" באתר יוטיוב קים פטרס, ארון אגילר, ג'ון קסטלי, לוקאס גוטוואלד Hillside Boys, 2017-09-22, נבדק ב-2022-09-19 Kim Petras, Billboard (באנגלית אמריקאית) Kim Petras – Hillside Boys, נבדק ב-2022-09-19 Paco Rabanne, One Million / Eau de parfum on your sweater, Genius Hillside Boys - Kim Petras (Official Audio), נבדק ב-2022-09-19
אברהם מונסון

רבי אברהם מונסון (מכונה גם: אברהם מונסון הזקן; 1560 בערך – 1619) היה רב, דיין, ראש ישיבה ומקובל בקהיר שבמצרים וממנהיגיה של יהדות מצרים. בסוף ימיו התיישב בקושטא וכיהן כדיין. נודע גם כסופר סת"ם מוסמך, וספרי התורה שכתב שימשו מופת לצורת אותיות לפי מסורת ספרד. נולד במגרב, כנראה במרוקו, בערך בשנת ה'ש"ך (1560), בשלב מסוים התיישב במצרים ולמד שם מפי רבי בצלאל אשכנזי. בשנת ה'שנ"ג (1593/4) מונה לדיין בקהיר ואף הקים בה ישיבה. בין תלמידיו ידוע החכם אברהם אסכנדרי. היה ידידו של רבי יעקב קאשטרו וחתם עמו על תשובות. כתב ספרי תורה שנמצאו במצרים בזמנו של החיד"א והיו למראה עיניו, והצביע על ספרים אלו כמודל לכתב הספרדי. לעת זקנותו עבר לקושטא ונמנה שם בין הרבנים והדיינים. הוא נפטר בקושטא, בשנת ה'שע"ט (1619). רבים מפסקיו ותשובותיו נדפסו בספרי רבים מפוסקי דורו, מהם ספרי הרבנים: בצלאל אשכנזי, יעקב קאשטרו, אישטרוק אבן שאנג'י, יוסף מטראני, מהרש"ך ושמואל די מדינה. הותיר אחריו קבצים של פסקים ודרושים שהיו למראה עיניו של החיד"א. קונטרס פרי יצירתו שראהו החיד"א כולל השגות על ספר"אמרי אמת" מרבי מנחם די לונזאנו, שהשיג על דברי רבי חיים ויטאל, מורו של רבי אברהם לענייני קבלה. רבי חיים ויטאל ורבי יוסף אבן טבול השיבו לו תשובה בנושאי קבלה. החיד"א, שם הגדולים - מערכת א אות עז, ערך רבי אברהם מונסון, באתר אוצר הספרים היהודי השיתופי רבי רפאל אהרן בן שמעון, טוב מצרים, ערך: רבי אברהם מונסון, באתר היברובוקס ערך על רבי אברהם מונסון באתר: encyclopedia.com (אנ') (באנגלית) רשימת הפרסומים של אברהם מונסון, בקטלוג הספרייה הלאומית (לעת עתה יש שם בלבול בין רבי אברהם השני, בן המאה ה-18, לזה הנוכחי - הראשון) אברהם מונסון (1555-1619), דף שער בספרייה הלאומית על מוצאו המערבי ועל מנהגיו החריגים בשל כך מעיד רבי חיים בנבנישתי בספרו כנסת הגדולה, אבן העזר, סימן לד, הגהת הטור יט: ”ובימי נערותי ראיתי לרב הגדול כמוהר"ר אברהם מונסון ז"ל, שהיה מארץ המערב, שהיו נוהגים כהרמב"ם לחתום "מקדש ישראל" לבד, שבירך ז' ברכות בנישואי בת הרב החסיד כמוהר"ר דוד הכהן ז"ל, וחתם "מקדש עמו ישראל" ולא אמר "ע"י חופה וקדושין". והיה שם הרב יחיאל בסאן ז"ל ולא ענה אמן אחריו, עד שחתם הוא עצמו "ע"י חופה וקדושין".”. ראו: יום טוב צהלון, שו"ת מהריט"ץ סימן קנח, באתר היברובוקס. אברהם הלוי, גינת ורדים, אבן העזר, כלל ב, סוף סימן ח. "שם הגדולים" בערכו, ראו בפרק "קישורים חיצוניים". רבי חיים יוסף דוד אזולאי, לדוד אמת סימן יג, באתר היברובוקס. ראו: שו"ת מהרי"ט, ח"א סימן קלט, שם חתם ראשון על עדות על היתר עגונה. הוא הוספד על ידי רבי שמואל בן סיד, מחכמי מצרים, בפרשת דברים, עת אשר באה לשם השמועה על פטירתו. הקונטרס הוהדר בתוספת מבוא בתוך: מקבציאל, כרך לח, עמ' נה - פח, ירושלים, תשע"ב. התשובות הוהדרו על ידי: הרב משה הלל, מן הגנזים, כרך ו, עמ' לא והלאה, ירושלים, תשע"ז.
Hills

"Hills" (בעברית: "גְּבָעוֹת") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-22 בספטמבר 2017, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. בשיר משתתף הראפר בייבי אי. את "Hills" הוציאה פטרס באותו היום בו יצא "Hillside Boys". השיר נכתב על ידי קים פטרס, ארון אגילר, ברנדון המלין, אית'ן לאורי ולוקאס גוטוואלד והופק על ידי מייד אין צ'יינה, ארון ג'וסף ובי האם. המפיק השלישי של השיר (בי האם) שיתף פעולה עם פטרס במהלך הפקת שירה "Death by Sex" שיצא לאור בשנת 2019 כחלק מאלבום האולפן השני שלה, Turn Off the Light. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות. האודיו הרשמי של "Hills" הועלה לערוץ היוטיוב של קים פטרס ב-23 בספטמבר 2017 וצבר למעלה מחצי מיליון צפיות. סרטון השיר "Hills" באתר יוטיוב קים פטרס, ארון אגילר, ברנדון המלין, אית'ן לאורי, לוקאס גוטוואלד Hills, 2017-09-22, נבדק ב-2022-09-19 Hillside Boys, 2017-09-22, נבדק ב-2022-09-19 Release group “TURN OFF THE LIGHT” by Kim Petras - MusicBrainz, musicbrainz.org Hills ft. Baby E - Kim Petras (Official Audio), נבדק ב-2022-09-19
גדלים אקסטנסיביים ואינטנסיביים

גודל אקסטנסיבי (או גודל פשיט) הוא גודל פיזיקלי שפרופורציונלי לכמות החומר במערכת שהוא מתאר. לעומתו גודל אינטנסיבי (או גודל עֲצים) הוא גודל פיזיקלי שערכו בלתי תלוי בכמות החומר במערכת. אם שתי מערכות זהות יאוחדו, הגדלים האקסטנסיביים יהיו כפולים בערכם עבור המערכת החדשה, ואילו הגדלים האינטנסיביים יהיו שווים לערכם במערכות שהרכיבו את המערכת החדשה. מושגים אלה נמצאים בשימוש רב בתרמודינמיקה. דוגמאות לגדלים אקסטנסיביים הם נפח, מספר חלקיקים (אנ'), מסה, מטען חשמלי, תנע, אנרגיה, קיבול חום, אנטרופיה וכל הפוטנציאלים התרמודינמיים. דוגמאות לגדלים אינטנסיביים הם טמפרטורה, לחץ, פוטנציאל חשמלי, פוטנציאל כימי, ומהירות. בנוסף, מנה של שני גדלים אקסטנסיביים נותנת גודל אינטנסיבי. לדוגמה צפיפות, שהיא מסה חלקי נפח, או גדלים סגוליים (למשל קיבול חום סגולי) שמתקבלים מחלוקת גדלים אקסטנסיביים במסה, ושעבורם ניתן למצוא ערכים ספרותיים ניסויים (בהינתן הטמפרטורה והלחץ). כאשר מחברים מערכות לא זהות, ערכי הגדלים האקסטנסיביים במערכת החדשה הם פשוט סכום הערכים שלהם במערכות שמרכיבות אותה. לעומת זאת מציאת ערכי הגדלים האינטנסיביים מסובכת יותר, ומתבצעת דרך קשרים שלהם בגדלים אקסטנסיביים. לרוב מתקבל ממוצע משוקלל בין הערכים בתת-המערכות המרכיבות את המערכת החדשה. בהינתן סט של פרמטרים, שמתוכם { A i } {\displaystyle \{A_{i}\}} הם פרמטרים אקסטנסיביים, ו־ { a j } {\displaystyle \{a_{j}\}} הם פרמטרים אינטנסיביים, פונקציה   F ( { A i } , { a j } ) {\displaystyle \ F(\{A_{i}\},\{a_{j}\})} היא פונקציה אקסטנסיבית, אם לכל α {\displaystyle \alpha } מתקיים: F ( { α A i } { a j } ) = α F ( { A i } , { a j } ) {\displaystyle F(\{\alpha A_{i}\}\{a_{j}\})=\alpha F(\{A_{i}\},\{a_{j}\})\,} . קל לראות, מגזירת המשוואה לפי α {\displaystyle \alpha } ש: F ( { A i } , { a j } ) = ∑ i A i ( ∂ F ∂ A i ) {\displaystyle F(\{A_{i}\},\{a_{j}\})=\sum _{i}A_{i}\left({\frac {\partial F}{\partial A_{i}}}\right)} . דבר זה חשוב עבור פוטנציאלים תרמודינמיים, בהן הנגזרות לפי המשתנים הטבעיים של הפוטנציאל גם הם בעלות משמעות פיזיקלית (ונותנים את המשתנים הבלתי נשלטים של המערכת). כמו כן ניתן לראות שפונקציה אקסטנסיבית לא יכולה להיות פונקציה רק של משתנים אינטנסיביים, אלא חייב להיות לה לפחות משתנה אקסטנסיבי אחד, אחרת אין לפונקציה שאמורה לכלול מידע על כמות החומר במערכת משתנה ממנו היא מקבלת את המידע הזה.
אוטוביוגרפיה (אלבום)

אוטוביוגרפיה הוא אלבומם השישי של כנסיית השכל, אשר יצא בשנת 2007. האלבום כולל 26 שירים ישנים של הלהקה בעיבודים חדשים עם ביצועים חיים וכלי מיתר. פחות מחצי שנה לאחר צאתו, זכה האלבום למעמד של אלבום זהב, על מכירת מעל 20,000 עותקים. עמי רייס זכה בפרס הישג השנה על שם מרדכי זעירא למעבד מטעם אקו"ם לשנת תשס"ז, בזכות עבודתו על האלבום. יורם חזן - שירה וגיטרה אקוסטית רן אלמליח - בס, שירה ודקלום דוד רז - גיטרה חשמלית דניאל זייבלט - תופים עמי רייס - פסנתר חן שנהר - כינור יוני גרטנר - כינור גליה חי - ויולה מאיה בלזיצמן - צ'לו אלון ראובן - קרן יער מייק גולן - מעבד מידע על האלבום אוטוביוגרפיה באתר MusicBrainz מיכאלה חזני, כנסיית השכל: "עוד אלבום אחד ונסגור את הבסטה", באתר ynet, 3 בפברואר 2022 חן רוזנק‏, כנסיית השכל מוזהבת, באתר וואלה, 5 באוגוסט 2007
קלוב אספורטיו פרינסיפאט

קלוב אספורטיו פרינסיפאט (בקטלאנית: Club Esportiu Principat או בקיצור פרינסיפאט) היה מועדון כדורגל אנדורי ששיחק בליגת העל האנדורית, ומקורו בעיר אנדורה לה ולה. המועדון נוסד ב-1989 והיה אחד המועדונים המקימים והבולטים של ליגת העל האנדורית המקצוענית ב-1995, והוא זכה באליפות הליגה בשלושת העונות הראשונות של הליגה מ-1996 ועד 1999. כמו כן הוא זכה ב-5 גביעי מדינה אנדורים מ-1995 ועד 1999 ברצף. בהמשך הוא דעך וב-2015 המועדון התפרק. המועדון נוסד בשנת 1989, ומקור במסעדת התומכים של אוהדי קבוצת ריאל מדריד בשם: "Penya Madridista Restaurant Charlie's" (מועדון התומכים של ריאל מדריד של מסעדת צ'רלי) בתור Club Esportiu Principat. פרינסיפאט היה המועדון הראשי בעיר אנדורה לה ולה, לאחר שהשיג את שיא שלושת תוארי אליפות הליגה הראשונים ברציפות בין 1996 ל-1999 וחמישה גביעי גביע רצופים בין 1995 ל-1999. בשנת 1997 המועדון עשה היסטוריה בהיותו המועדון האנדורי הראשון שמשתתף בתחרות אירופית מול המועדון הסקוטי דנדי יונייטד. הקבוצה העפילה שלוש פעמים למוקדמות התחרויות האירופיות (גביע אופ"א) לאורך 1997 ו-1999, אך הודחה בכל פעם בסיבוב הראשון במוקדמות, ובכך דורגה במקום האחרון בטבלת כל הזמנים של כל גביעי אירופה עם 6 הפסדים ו-48 שערים שספג. אף על פי שפרינסיפאט היה אחד המועדונים המצליחים ביותר באנדורה עד 1999 מאז, המועדון הגיע רק למקום השלישי בליגה הרגילה של עונת 2008/2009 ושש פעמים חצי הגמר של גביע המדינה במהלך העונות: 2000/2001, 2001/2002, 2003/2004, 2004/2005, 2008/2009 ו-2009/2010. מאז הקמת ליגת העל של אנדורה ב-1995 שיחקה פרינסיפאט בצמרת, עד לשנת 2014 אז הקבוצה ירדה לליגת המשנה לאחר שסיימה במקום השמיני בליגה הבכירה. המועדון נרשם ב"סגונדה דיוויזיון" לאחר ירידתו לליגה השנייה בסיום עונת 2013/2014 אך פרש מהתחרות במהלך הסיבוב הראשון. עם זאת, קבוצות נמוכות ונבחרות נוער המשיכו להתחרות בתחרויות שלהן. בשנת 2015 המועדון לא היה רשום בתחרות ארצית כלשהי, והתפרק. ליגת העל האנדורית (3): 1996/1997, 1997/1998, 1998/1999 הגביע האנדורי (5): 1994/1995, 1995/1996, 1996/1997, 1997/1998, 1998/1999 אתר האינטרנט הרשמי של קלוב אספורטיו פרינסיפאט ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
פטר גנדלוביץ'

פטר גנדלוביץ' (בצ'כית: Petr Gandalovič; נולד ב-15 באוגוסט 1964) הוא פוליטיקאי ודיפלומט צ'כי, ואחד מהחברים המייסדים של המפלגה הדמוקרטית האזרחית. גנדלוביץ' כיהן כשר החקלאות של צ'כיה בשנים 2007–2009, וכשגריר צ'כיה בארצות הברית בשנים 2011–2017. נולד ב-15 באוגוסט 1964 בפראג, בירת צ'כוסלובקיה. גנדלוביץ' למד בבית ספר תיכון באוסטי נד לבם בשנים 1978–1982, והמשיך ללמוד בבית הספר למתמטיקה ופיזיקה באוניברסיטת קארל בפראג בין השנים 1982–1987. לאחר מכן לימד בבית ספר תיכון באוסטי נד לבם עד 1990. בשנת 1989, גנדלוביץ' היה חבר מייסד בתנועת הפורום האזרחי, ונבחר כחבר באספה הפדרלית של צ'כוסלובקיה בשנת 1990. בשנה שלאחר מכן הוא היה אחד ממייסדי המפלגה הדמוקרטית האזרחית. ב-1992 מונה לסגן השר לאיכות הסביבה, וב-1994 הפך ליועץ של שר החוץ. ב-1997 הוא הפך לקונסול הכללי של צ'כיה בעיר ניו יורק סיטי, לפני שחזר לצ'כיה ב-2002 כדי לכהן במשך קדנציה אחת כראש עיריית אוסטי נד לבם. בשנת 2006 הפך לסגן יו"ר המפלגה הדמוקרטית האזרחית, וכיהן כשר לפיתוח אזורי (2006–2007) ולאחר מכן כשר החקלאות (2007–2009) תחת ראש הממשלה מירק טופולנק. בשנת 2011 מונה לשגריר בארצות הברית במקום פטר קולאר וכיהן בתפקיד עד לשנת 2017. מדיה וקבצים בנושא פטר גנדלוביץ' בוויקישיתוף פטר גנדלוביץ', ברשת החברתית פייסבוק דף הבית של גנדלוביץ'
ציקלובוטאן

ציקלובוטאן (Cyclobutane) הוא ציקלואלקאן שנוסחתו C4H8. המולקולה היא טבעת של 4 אטומי פחמן הקשורים זה לזה בקשר בודד וכל אחד קשור ל 2 אטומי מימן. החומר סונטז לראשונה בשנת 1907 בידי ריכרד וילשטֶטר באמצעות הידרוגנציה של ציקלובוטן בקטליזה של ניקל. זווית הקשר בין הפחמנים סוטה משמעותית מהזווית הטטראדרלית ולכן אנרגיית הקשר פחמן-פחמן נמוכה מאשר באלקאנים דוגמת בוטאן והמולקולה אינה יציבה מעל טמפרטורה של 500°C. המולקולה אינה מישורית, אחד מאטומי הפחמן נמצא בזווית של 25° למישור בו נמצאים שלושת אטומי הפחמן האחרים בקונפורמציה המכונה "פרפר". כך זווית הקשר קטנה מ90° ובאופן זה אטומי המימן על פחמנים סמוכים אינם בקונפורמציה סכוכה (אקליפס). מדיה וקבצים בנושא ציקלובוטאן בוויקישיתוף
סרקיאורניס

סרקיאורניס (שם מדעי: Serikornis; מילולית: "עוף משי") הוא סוג נכחד של דינוזאור ממשפחת האנכיאורניטיים, אשר התגלה בתצורות טיאוג'ישן (Tiaojishan Formation) שבליאונינג, סין. הסוג תואר ב-2017 בידי החוקר Lefèvre עקב דמיון הנוצות למבנה הנוצות של תרנגול המשי. ונכלל בו מין יחיד - Serikornis sungei. הוא התקיים בתור היורה שלפני 165 עד 162 מיליון שנה מזמננו. הסרקיאורניס ידוע ממספר ממצאים בודדים של פרט בודד, אשר הכילו נוצות ממגוון סוגים שמוקמו לאורך העורף, הגפיים הקדמיות ונוצות ארוכות יותר לאורך הרגליים האחוריות והזנב. הוא הגיע לאורך משוער של 45 ס"מ בלבד ובמראהו דמה מעט לעופות האמיתיים, אך היה פרימיטיבי יותר, חסר יכולת תעופה והיה בעל מאפיינים של תרופודים דמויי דרומזאוריים כמו המיקרורפטור. עם זאת הוא היה קרוב בעיקר לאנכיאורניס וקרוביו ואולי יכל לדאות מבין הענפים ביערות סין. מבנה לסתותיו המכילות שיניים חרוטיות רבות מעיד שהיה צייד של טרף קטן כמו חרקים ועכבישים. מדיה וקבצים בנושא סרקיאורניס בוויקישיתוף סרקיאורניס, באתר האנציקלופדיה של החיים (באנגלית)
יצחק וייס (וערבוי)

הרב יצחק וייס (נולד בין ה'תר"ל לה'תרל"ה, 1870 ל-1875 – כ"ו בתמוז ה'תש"ב, 11 ביולי 1942) היה רבן של העיירות וערבוי שבהונגריה וקדלבורג הסמוכה לפרשבורג. תלמיד השבט סופר ובעל הניר לדוד, ובעל שו"ת שיח יצחק. נרצח עם משפחתו וקהילתו בשואת יהודי סלובקיה. הרב יצחק וייס נולד למרים וישעיה יששכר וייס בעיירה פרשבורג. למד בישיבתו של השבט סופר, שמסופר שאמר עליו שהוא "ארון הספרים שלי", והיה מרבה ללמוד איתו בחברותא. גם הרב דוד ניימן העיד בהסכמתו על בקיאותו הרבה בכל מרחבי התורה. בשנת תרנ"ד החל ללמד בבית המדרש "מכבדי ומענגי השבת", עד לשנת תרס"ד. בשנת תרס"ד התקבל לכהן כרבה של העיירה קדלבורג הסמוכה לפרשבורג. בתפקיד זה כיהן עד לשנת תרע"ו אז החל לכהן כרבה של ורבוי, תפקיד אותו נשא עד מותו. אחיו הוא הרב שבתי שעפטעל וייס, מחבר ספר הלכתא רבתא לשבת. בשנת תש"ב ניספה בשואת יהודי סלובקיה יחד עם אשתו וילדיו וכל יהודי העיירה, שנשלחו יחד למחנה ההשמדה, בלזיץ או מיידנק. הרב שמואל הלוי ואזנר העיד עליו "וזכיתי להכירו ולישא וליתן אתו בדברי תורה, והיה בקי עצום בכל מכמני התורה כי לא שכח לעולם - והכל שגור בפיו - הלכה ואגדה שו"ת וספורי הדורות". צאצאיו הוציאו לאור את כתביו בהם ספר חידושים על התורה וספר שו"ת בשם שיח יצחק. אבני בית היוצר, חידושים בנוגע לקברות וציונים של צדיקים. פקש, תר"ס. שיח יצחק, על התורה. ירושלים תש"נ. בהוצאת מכון ירושלים. שיח יצחק, שו"ת. ירושלים תשנ"ה. בהוצאת מכון ירושלים. אלף כתב, בשני חלקים, עובדות אמרי קודש והנהגות מגדולי הדורות. בני ברק תשנ"ה, בהוצאת מכון זיכרון. שיח יצחק על התורה, פתח דבר אבני בית היוצר, הסכמות שיח יצחק על התורה, עמ' 9 שיח יצחק על התורה, עמ' 7
סינגל בכורה

סינגל בכורה מציין את הסינגל הראשון של זמר, להקה או פזמונאי שיוצא לאור וזמין למכירה, הורדה או הפצה. סינגלי בכורה הם סינגלים אשר פותחים את הקריירה המוזיקלית של אמנ/ית. במקרים רבים, סינגל בכורה מופץ גם כסינגל המוביל מתוך אלבום הבכורה בו הוא נכלל (כדוגמת "...Baby One More Time" שנחשב לסינגל הבכורה של בריטני ספירס ולסינגל המוביל מאלבום הבכורה שלה, ...Baby One More Time.). סינגלים רבים, בעיקר סינגלי בכורה, מובילים להצלחה ההמשכית של האמני/ת. עם זאת, במקרים מסוימים יצאו סינגלי בכורה שנכשלו, אך בהמשך הקריירה של האמנ/ית יצאו להיטים בין-לאומיים. "Everybody" של הזמרת-יוצרת האמריקאית מדונה שיצא לאור בשנת 1982 כסינגל הבכורה שלה נכשל, אך במרוצת השנים הוציאה עשרות להיטים בין-לאומיים והפכה לאמנית הנמכרת ביותר בכל הזמנים. במקרים מסוימים, יוצא סינגל בכורה בשפה מסוימת המאפיינת שוק מוזיקלי מסוים, ובהמשך יוצא סינגל בכורה בין-לאומי (כדוגמת סינגל הבכורה "Magia" של שאקירה, שנכשל אך בהמשך יצא סינגל הבכורה הבין-לאומי שלה, "Whenever, Wherever" שזכה להצלחה בכל המצעדים). תקליט הסינגל הראשון נוצר על ידי חברת RCA רקורדס ב-1 בפברואר 1949 זאת לאחר שב-21 ביוני 1948 חברת קולומביה רקורדס הציגה לראשונה את אריך-הנגן. סינגלים נשלחים הן לתחנות הרדיו והן למכירה בחנויות, אם כי לעיתים קרובות נשלחים הסינגלים לרדיו לפני יציאתם לחנויות, כחלק ממהלך של יחסי ציבור וקידום מכירות קודם להגעת האלבום לחנויות. לעיתים השיר המופיע בסינגל שונה במעט מהשיר המופיע באלבום, בהתאם לצורכי הרדיו - מילים בעייתיות מצונזרות, ושיר שאורכו אינו מתאים לרדיו מתקצר. מפיצת המוזיקה הדיגיטלית הגדול ביותר, האייטונס, מחשיבה עד שלוש רצועות שאורכן פחות מעשר דקות כל אחת כסינגל. במרוצת השנים יצאו בישראל מספר רב של סינגלי בכורה, אך נתונים אודות מכירותיהם אינם ידועים. עם זאת, חלקם הפכו ללהיטים ארציים. אלבום בכורה הגדרה של debut, מילון אוקספורד Jessica M. Goldstein October 23, 2018 at 12:09 PM EDT, 'Britney Spears wanted to be a star': An oral history of '...Baby One More Time', EW.com (באנגלית) Best-selling female recording artist, Guinness World Records (באנגלית בריטית) "Madonna at 60: The Queen of Pop in seven charts". BBC News (באנגלית בריטית). 2018-08-15. נבדק ב-2022-09-19. Release group “Magia” by Shakira - MusicBrainz, musicbrainz.org Song “Whenever, Wherever” - MusicBrainz, musicbrainz.org iTunes Single & EP definitions, EmuBands (באנגלית בריטית) Lady Gaga "Just Dance" - Sales Worldwide, Twitter Meghan Trainor "All About That Bass" - Sales Worldwide, Twitter (באנגלית) Kesha "Tik Tok" - Sales Worldwide, Twitter Katy Perry "I Kissed a Girl" - Sales Worldwide, Twitter Zayn "Pillowtalk" - Sales Worldwide, Twitter Ava Max "Sweet but Psycho" - Sales Worldwide, Twitter Britney Spears "...Baby One More Time" - Sales Worldwide Shakira "Whenever, Wherever" - Sales Worldwide, Twitter
אליפות אירופה בכדורסל 2025

אליפות אירופה בכדורסל 2025, המכונה גם יורובאסקט 2025, תהיה האליפות היבשתית ה־42 שמאורגנת על ידי פיב"א אירופה. באליפות ישתתפו 24 נבחרות לאומיות בכדורסל ממדינות אירופה. בדומה לשלוש המהדורות הקודמות, הטורניר יתארח במשותף במספר מדינות: לטביה, קפריסין, פינלנד ופולין. פיב"א אירופה פתחה שלוש אפשרויות הצעות לאירוח: לארח בית בשלב הבתים, לארח את סיבוב הפלייאוף או לארח את הטורניר כולו. באליפויות 2015, 2017 ו-2022, שנערכו באותו אופן, כל אחד מהטורנירים התארח בארבע מדינות. שש מדינות הגישו מועמדות נפרדת לארח את יורובאסקט 2025: אוקראינה אוקראינה (קייב, לבוב ודניפרו) הונגריה הונגריה (בודפשט) לטביה לטביה (ריגה) פינלנד פינלנד (טמפרה) קפריסין קפריסין (לימסול) רוסיה רוסיה (פרם) במהלך פגישתה ב-28 במרץ 2022 בחרה מועצת המנהלים של פיב"א אירופה בלטביה, קפריסין ופינלנד לארח את הטורניר, כאשר לטביה תארח את שלב הנוקאאוט. אוקראינה הייתה אופציה להיות המארחת הרביעית בשלב הבתים, אך בשל הפלישה הרוסית לאוקראינה נבחרה פולין למדינה הרביעית שתארח את הטורניר. תהליך המוקדמות החל בנובמבר 2021, עם עשר נבחרות שהשתתפו בטרום המוקדמות, כולל שמונה הנבחרות שהודחו ממוקדמות גביע העולם 2023. מארחות הטורניר השתתפו במוקדמות, אף על פי שהעיפלו אוטומטית ליורובאסקט. אתר האינטרנט הרשמי של אליפות אירופה בכדורסל 2025 "Latvia, Cyprus and Finland named FIBA EuroBasket 2025 hosts". 29 במרץ 2022. נבדק ב-2023-07-27. {{cite news}}: (עזרה) "Six countries bid to host FIBA EuroBasket 2025". Eurohoops. 20 בספטמבר 2021. {{cite news}}: (עזרה) "Poland named FIBA EuroBasket 2025 co-host". פיב"א. 17 בספטמבר 2022. נבדק ב-2023-07-27. {{cite news}}: (עזרה)
Dreamin' (מיני-אלבום)

'Dreamin (בעברית: "חולמת") הוא המיני-אלבום השני של הזמרת הישראלית עדי אולמנסקי. הוא מונה חמש רצועות, שבוצעו בשפה האנגלית והופקו על ידי אולמנסקי. האלבום יצא באופן עצמאי בפורמט תקליטור בלבד, ואף פורסם בשירותי הזרמות המוזיקה השונים, כמו ספוטיפיי ואפל מיוזיק. הסינגל המוביל מתוכו, "Dreamin'", הוא שיתוף פעולה עם KDC. ADI* – Dreamin', דיסקוגס
ניקס

האם התכוונתם ל... ניקס (פולקלור) – יצור מהפולקלור הגרמני והסקנדינבי ניקס (מיתולוגיה) – אלת הלילה הקדומה במיתולוגיה היוונית ניקס (ירח) – לוויין טבעי של פלוטו ניו יורק ניקס – קבוצת כדורסל מהעיר ניו יורק פסק דין ניקס נגד הידן – פסק דין בארצות הברית
Bad Intentions

Bad Intentions (בעברית: "כיוונים רעים") הוא אלבום האולפן השני של הזמרת הישראלית עדי אולמנסקי. הוא יצא לאור בהוצאה עצמאית ב-15 באוקטובר 2018. כל רצועותיו הופקו על ידי אולמנסקי, ובוצעו בשפה האנגלית. ADI* – Bad Intentions, דיסקוגס
אדם דלימחנוב

אדם סולטנוביץ' דלימחנוב (ברוסית: Адам Султанович Делимханов; נולד ב־25 בספטמבר 1969) הוא מדינאי רוסי. סגן יו"ר ממשלת הרפובליקה הצ'צ'נית בשנים 2006–2007. חבר בדומא הממלכתית של הפדרציה הרוסית של הכינוס ה־5, ה־6 וה־7. חבר במפלגת רוסיה המאוחדת. בדומא הממלכתית של הכינוס השביעי היה חבר ועדת הדומא הממלכתית לביטחון ולמלחמה בשחיתות. ב־26 באפריל 2022 הוא קיבל את התואר גיבור הפדרציה הרוסית על השתתפותו בפלישה הרוסית לאוקראינה. אדם דלימחנוב נולד ב-25 בספטמבר 1969 בצ'צ'ניה. הוא קרוב משפחה של רמזן קדירוב. במחצית השנייה של שנות ה-90 היה דלימחנוב נהגו של מפקד השדה הצ'צ'ני סלמאן ראדויב (אנ'). ב-1999, הוא עבר לצד הכוחות הפדרליים. בבחירות ב-2 בדצמבר 2007 נבחר דלימחנוב לדומא הממלכתית. בדומא הוא מכהן בתפקיד סגן יו"ר הוועדה לענייני פדרציה ומדיניות אזורית. ביולי 2014 הטיל משרד האוצר האמריקאי סנקציות על דלימחנוב. הם קובעים הקפאת נכסים בארצות הברית ואיסור על עסקאות מסחריות עם אזרחי מדינה זו. במרץ 2019 אישרה ועדת החוץ של הקונגרס האמריקאי הצעת החלטה על סנקציות על רצח בוריס נמצוב. יוזם החקירה על פעילותו הפיננסית של מנהיג צ'צ'ניה היה חבר הקונגרס טום מלינובסקי. דלימחנוב הוא נאשם בחבילת סנקציות זו, יחד עם ראש הרפובליקה קדירוב, במסגרתה מתוכנן להפעיל אמצעים מגבילים ולבדוק נכסים במדינות ערב. בדירוג של 500 מיליארדרים רוסים שערך מגזין Finance בתחילת 2011, אדם דלימחנוב תפס את המקום ה-314. ההון שלו הוערך ב-300 מיליון דולר או 9.1 מיליארד רובל. מדיה וקבצים בנושא אדם דלימחנוב בוויקישיתוף אדם דלימחנוב, ביישום טלגרם Путин присвоил депутату Госдумы от Чечни Адаму Делимханову звание Героя России, www.kommersant.ru, ‏2022-04-26 (ברוסית) Делимханов, Адам Депутат Государственной думы, lenta.ru https://web.archive.org/web/20120605031517/http://m2011.finansmag.ru/
סידני לוהמן

סידני לוהמן (בגרמנית: Sydney Matilda Lohmann; נולדה ב-19 ביוני 2000) היא כדורגלנית גרמנייה, המשחקת בעמדת הקשרית בבאיירן מינכן מהבונדסליגה לנשים ובנבחרת גרמניה. לוהמן החלה את קריירת הנוער שלה ב-2016, כשהצטרפה לקבוצת פירסטנפלדברוק(אנ'). לקראת עונת 17–2016, עברה לוהמן למחלקת הנוער של באיירן מינכן מבונדסליגה לנשים. במהלך עונה זו השתתפה בשישה משחקים בבונדסליגה הצעירה(גר') וכבשה שני שערים. את שערה הראשון כבשה בהופעת הבכורה שלה ב-17 בספטמבר 2016 בניצחון 3:1 על קבוצת הנוער של נירנברג. במקביל השתתפה במשחקיה של הקבוצה בבונדסליגה השניה(גר'). ב-19 במרץ 2017 ערכה את הופעת הבכורה שלה בבונדסליגה לנשים, בהפסד באיירן 2:0 לוולפסבורג. את שערה הראשון כבשה ב-5 בנובמבר 2017, בניצחון 3:1 על דואיסבורג(אנ'). ב-4 באוקטובר 2020 כבשה שער בפנדל בניצחון 2:0 על אסן(אנ'). שער זה היה השער ה-1000 של באיירן בבונדסליגה. בעונת 21–2020 זכתה באליפות הבונדסליגה יחד עם באיירן, כשהקבוצה מסיימת את העונה במרחק 2 נקודות מהיריבה המושבעת, וולפסבורג. לוהמן ערכה את הופעת הבכורה שלה בנבחרת גרמניה עד גיל 15 ב-28 באוקטובר 2014, בניצחון 13:0 על נבחרת סקוטלנד עד גיל 15, בגלאזגו. את צמד שעריה כבשה יומיים לאחר מכן, במשחק נוסף מול סקוטלנד, שהסתיים בתוצאה 8:0. יחד עם נבחרת גרמניה עד גיל 16(אנ'), השתתפה ב-2015 בטורניר הגביע הנורדי(אנ') בדנמרק. במאי 2016 השתתפה יחד עם נבחרת גרמניה עד גיל 17(אנ') באליפות אירופה עד גיל 17(גר') בבלרוס. כשהיא משתתפת בשני משחקים, סייעה לנבחרתה לזכות בטורניר. באפריל 2018 השתתפה יחד עם נבחרת גרמניה עד גיל 19(אנ') במוקדמות אליפות אירופה עד גיל 19(גר'). ב-10 בנובמבר 2018 ערכה לוהמן את הופעת הבכורה שלה בגרמניה, בניצחון 5:2 על נבחרת איטליה במסגרת משחק ידידות. את שערה הראשון כבשה ב-22 בספטמבר 2020, במסגרת מוקדמות יורו 2022, בניצחון 3:0 על מונטנגרו(אנ'). לקראת יורו 2022, זומנה לוהמן לסגל הנבחרת על ידי המאמנת מרטינה פוס-טקלנבורג. בטורניר הגיעה נבחרת גרמניה עד לגמר, בו הפסידה לאנגליה. לוהמן שותפה ב-4 משחקים במהלך הטורניר, ועלתה כמחליפה במשחק הגמר. באיירן מינכן הבונדסליגה השנייה לנשים(גר'): 2017(גר') הגביע הגרמני לנשים; מקום שני: 2018(גר') בונדסליגה: 2021(גר') נבחרת גרמניה יורו עד גיל 17: 2016(אנ'), 2017(אנ') יורו עד גיל 19; מקום שני: 2018(אנ') יורו 2022; מקום שני: 2022 מדיה וקבצים בנושא סידני לוהמן בוויקישיתוף סידני לוהמן, ברשת החברתית אקס (טוויטר) סידני לוהמן, ברשת החברתית אינסטגרם סידני לוהמן, באתר Soccerdonna (בגרמנית) סידני לוהמן, באתר Fussballdaten.de (בגרמנית) סידני לוהמן, באתר Soccerway סידני לוהמן, באתר WorldFootball.net סידני לוהמן, באתר FootballDatabase.eu הפרופיל של סידני לוהמן, באתר באיירן מינכן Spielbericht דו"ח המשחק, באתר scipmanager.de